Fira Mercat Gandia s´obri al `Mercat d´Art ´
23 desembre 2019

## Fira Mercat Gandia s´obri al \`Mercat d´Art ´23 desembre 2019Última actualització: 14 juliol 2025

![](../gestion/img/_AO_3147-copia.jpg)  
  

El **regidor delegat de Polítiques Econòmiques i Comerç, Ferran Martínez Mendoza,** acompanyat del **regidor delegat de Cultura, Nahuel González**, ha presentat aquest matí una nova edició de Fira Mercat Gandia. **“Mercat d’Art”**, la última de les 10 fires temàtiques d’aquesta primera etapa, tindrà lloc durant sis dies i mig, del 27 al 30 de desembre i del 2 al 4 de gener. Girarà al voltant de l’art: _“Es tracta d’un canvi radical, perquè Fira Mercat s’apropa a un sector nou, com és el de la venda d’art. 18 artistes de diferents estils hi exposaran els seus treballs. Però sobretot, per primera vegada, el visitant hi podrà comprar art, des de pintura, ceràmica, escultura..”_, ha assegurat Martínez.   

Els estils seran molt variats:

*   **Pintura del mediterrani** (Suni Tobarra, entre orient i occident. ADOMAR, Associació de dones de la mar. Contxa Peiró, La Mar).
*   **Artistes emergents** (Círculo Artístico R.V. Associació Cultural que dóna visibilitat a nous artistes).
*   **Art urbà** (Edgar Allan Mascarell, artista urbà polifacètic).  
*   **Pintura i ceràmica** (Danny Arte, UPG: Pintura acríclica, escultura ceràmica, handmade, marxandatge, aquarel·la, pintura a l’oli, dibuix, collages, fotografia, etc..).
*   **Figurativisme i abstracció** (M. Moreno, El cos humà. Formes, moviment i sentiment. Cote Estornell, pintura figurativa en olis, acríliques i temple).
*   **Realisme** (ALMISE, pintura realista de camins. Oli).
*   **Il·lustració** (AMANDA CERSE, il·lustració inspirada en la dona. LAMEUAPAU, poesia en valencià).
*   **Escultura** (Joan Barrantes: Reflexions sobre l’ésser humà. Escultura en acer, pedra natural, plom, alumini... Arturo Fenollera: Escultures i dibuixos: una vida. Fernando Seguí: Obra escultòrica d’estil figuratiu, en marbre i ferro).

Paral·lelament a Mercat d’Art, s’hi ha programat tallers d’art infantils tots els dies. Són gratuïts, però cal inscripció prèvia a firamercatgandia.org, ja que les places són limitades:  

*   El Color: Taller de pintura per als més menuts. De 12 a 13 h.
*   UPG: Tallers de pintura impartits per la Universitat Popular de Gandia. De 18 a 19 h.

_“Cal agrair la tasca que realitza Fira Mercat per la dinamització del comerç urbà. Els felicitem també per l’aposta per l’art. A Gandia tenim sales expositives molt bones, però trobem a faltar espais de venda d’art”,_ ha explicat González, qui ha anunciat que aquesta no serà la única fira sobre art i cultura, ja que per al pròxim any hi ha projectades d’altres, com ara de fotografia. _“També estem preparant una guia-borsa d’artistes locals, a l’igual que hem fet amb la iniciativa “Emergents”, en l’àmbit musical, per a professionals locals novells”_.